Ceres Park & Arena

Ceres Park & Arena (tidligere NRGi Arena og Aarhus Idrætspark) er en del av idrettsanlegget Atletion i Aarhus, tidligere Århus Idrætspark. Den består av flere idrettshaller, samt et fotballstadion med løpebaner.

Arenaen er hjemmebane for fotballklubben AGF Fodbold, samt håndball- og basketlagene i klubben. Idrettshallene er også flittig brukt til håndballandskamper.

I årene 2006-2015 het den NRGi Arena og fra 2015 Ceres Park & Arena etter sponsoren Royal Unibrews.

Historie

Det opprinnelige Århus Idrætspark ble tegnet og oppført i årene 1916–18. Idrettsparken ble innviet den 5. juni 1920 med deltagelse av kong Christian X og dronning Alexandrine.

Den ene av hallene brant ned under andre verdenskrig, og ble først gjenoppført i 1947 som den nye stadionhal. I 1993 ble det igjen foretatt en større renovering av anlegget med blant annet idrettshotel og kontorer. 

To år på rad hadde FC Barcelona treningsleir i Århus, og arenaen ble brukt under deres treningskamper. Flere landskamper er blitt lagt til arenaen, blant annet kampene mot  og  foran EM 2008. Disse kampene ble lagt til Århus fordi Parken hadde fått karantene etter at en dansk supporter stormet banen i en kamp mot .

I 2024 ble det besluttet å rive fotballstadionet og bygget et helt nytt stadion uten løpebaner. Det er planlagt at dette skal være ferdig desember 2026 slik at det er klart til sesongstart for AGF mars 2027.

 Referanser 

 Eksterne lenker 

 Side om stadionet hos Aarhus kommune (dk)

Kategori:Fotballstadioner i Danmark
Kategori:Sport i Aarhus
Kategori:Byggverk fullført i 1916
Kategori:1916 i Danmark
Kategori:Idrettsanlegg i Danmark
Kategori:Håndball-EM 2014 for menn
Kategori:Håndball-EM 2010 for kvinner
Kategori:Byggverk i Aarhus kommune